AIŠKINAMASIS RAŠTAS

Dėl Molėtų rajono savivaldybės tarybos 2017 m. lapkričio 30 d. sprendimo Nr. B1-219 „Dėl Molėtų rajono savivaldybės budinčio globotojo veiklos organizavimo tvarkos aprašo patvirtinimo” pakeitimo

1. Parengto tarybos sprendimo projekto tikslai ir uždaviniai:

Tikslas – pakeisti Molėtų rajono savivaldybės budinčio globotojo veiklos organizavimo tvarkos aprašą, patvirtintą Molėtų rajono savivaldybės tarybos 2017 m. lapkričio 30 d. sprendimu Nr. B1-219 „Dėl Molėtų rajono savivaldybės budinčio globotojo veiklos organizavimo tvarkos aprašo patvirtinimo”.

1. Siūlomos teisinio reguliavimo nuostatos:

Keičiamame Molėtų rajono savivaldybės budinčio globotojo veiklos organizavimo tvarkos apraše nebeliks teisės aktuose nebevartojamų terminų (socialinis globėjas), bus reglamentuotas budinčio globotojo veiklos finansavimas atsižvelgiant į šiuo metu galiojančių teisės aktų nuostatas.

1. Laukiami rezultatai:

Patvirtinus pakeistą tarybos sprendimą, Molėtų rajono savivaldybės budinčio globotojo veiklos organizavimo aprašas atitiks šiuo metu galiojančių teisės aktų nuostatas

1. Lėšų poreikis ir jų šaltiniai:

Papildomas lėšų poreikis – 7000 eurų per metus iš savivaldybės biudžeto.

1. Kiti sprendimui priimti reikalingi pagrindimai, skaičiavimai ar paaiškinimai:

Lėšų poreikis gali kisti priklausomai nuo vaikų, prižiūrimų budinčių globotojų šeimose, skaičiaus - didėjant vaikų, apgyvendintų budinčių globotojų šeimose, skaičiui, lėšos gali didėti.